Kurzus kódja: BBN-FIL-236.35, FL-212.35, FLN-212.35	
Kurzus megnevezése: Wittgenstein: Filozófiai vizsgálódások szövegolvasó szeminárium	
Kurzus előadója: Mekis Péter	
Kurzus helye és ideje: Kedd 16:00-17:30, valószínűleg i208	

Kurzus előfeltétele(i): 	
A jegyszerzés módja(i):
Jegymegajánlás referátumok és röpdolgozatok alapján; esetleges javítás a félév anyagából tett beszámolóval	
Követelmények:
A referátumok legyenek érthetőek és rövidek, vessenek fel megbeszélésre érdemes problémákat. Az egymondatos röpdolgozatok vessenek fel egy minél izgalmasabb kérdést az olvasott szöveggel kapcsolatban.	

A kurzus leírása:
A Vizsgálódások a huszadik századi filozófia egyik legfontosabb szövege. A félév során a könyv részének első felét kíséreljük meg szisztematikusan feldolgozni, heti 30 paragrafus sebességgel. A szeminárium minden résztvevőjének két referátumot kell tartania a félév során, egyet a wittgensteini szövegből, egyet pedig a kiadott szakirodalomból. Ezen kívül minden óra elején egymondatos röpdolgozattal kell beszámolni az elolvasott szövegből. Az angol vagy német nyelvtudás előny, de nem szükséges feltétele a kurzusnak. Igény és lehetőség esetén ősszel folytatjuk a megkezdett munkát.	

Kurzushoz tartozó kötelező irodalom:
Ludwig Wittgenstein: Filozófiai vizsgálódások. Atlantisz, 1992.	

Kurzushoz tartozó ajánlott irodalom:
Az első órán kerül kiosztásra.